Diari Oficial de la Generalitat Valenciana


Sumari del DOGV 391, del 13-06-1986 (1986/806500)

ORDRE de 10 d'abril de 1986, de la Conselleria de Cultura, Educació i Ciència, per la qual es convoquen ajudes per als Ajuntaments que participen en el desplegament del programa per a l'animació i promoció de l'Educació Permanent d'Adults a la Comunitat Valenciana i per a les entitats que hi col.laboren.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   391

Data del DOGV
:   13-06-1986

Secció del DOGV
:   ALTRES DISPOSICIONS

Número del document
:   1986/806500


Data del document
:   10-04-1986

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Ordre de 10 d'abril de 1986, de la Conselleria de Cultura, Educació i Ciència, per la qual es convoquen ajudes per als Ajuntaments que participen en el desplegament del programa per a l'animació i promoció de l'Educació Permanent d'Adults a la Comunitat Valenciana i per a les entitats que hi col.laboren.  
L'Educació d'Adults a la Comunitat Valenciana necessita, per al compliment dels seus objectius entre els quals revesteix especial importància el de l'alfabetització, la participació activa dels agents socials configurada fonamentalment a través dels Programes Municipals que organitzen i despleguen ensenyaments i activitats educatives i culturals, reforçant així l'acció del Programa d'Educació Permanent d'Adults de la Conselleria de Cultura, Educació i Ciència.   
Per tal d'unir, coordinar i potenciar tots els recursos públics que incideixen directament i indirecta en la formació dels joves i adults majors de 16 anys i perquè constituesca una ajuda al finançament de les activitats que en aquest sector educatiu realitzen aquestes Entitats, d'acord amb el que disposa l'article 15 de la Llei 15/1985, de 30 de desembre, de Pressupostos de la Generalitat Valenciana per a 1986.   
ORDENE:  
Article primer  
Es convoca a concurs públic per a la concessió d'ajudes als Ajuntaments que col laboren en el desplegament del Programa per a l'Animació i Promoció de l'Educació Permanent d'Adults a la Comunitat Valenciana i a les Entitats sense voluntat de lucre.   
I s'aproven les bases per les quals es regeix aquesta convocatòria incloses com a Annex I en aquesta Ordre.   
Article segon  
Les ajudes a què fa referència l'Ordre estaran condicionades, dins dels límits consignats en les aplicacions pressupostàries 55.96.918.869 i 61.49.453.108 del vigent pressupost de la Generalitat Valenciana per a 1986, i es referiran a les despeses derivades de les accions que es duen a terme per al desplegament del Programa d'Animació i Promoció de l'Educació Permanent d'Adults en l'any 1986.   
DISPOSICIONS FINALS  
Primera  
S'autoritza la Direcció General d'Educació Bàsica i Ensenyaments Especials per adoptar les disposicions complementàries necessàries en el desplegament d'aquesta Ordre.   
Segona  
Aquesta Ordre entrarà en vigor el mateix dia de publicació al Diari Oficial de la Generalitat Valenciana.   
València, 10 d'abril de 1986.   
El Conseller de Cultura, Educació i Ciència,  
CEBRIA CISCAR I CASABAN  
ANNEX I  
BASES DE LA CONVOCATORIA  
Primera  
Per als Ajuntaments que participen en el Programa d'Animació i Promoció de l'Educació d'Adults es convoca a ajudes destinades al finançament total o parcial de la despesa derivada dels supòsits següents:  
1. Adquisició d'equipament i mobiliari.  
2. Funcionament i manteniment dels Centres.  
3. Promoció i manteniment d'activitats destinades a la sensibilització social i a l'impuls científic i cultural en matèria d'Educació Permanent d'Adults.  
4. Participació en les activitats de coordinació dissenyades pel Programa d'Animació i Promoció de l'Educació Permanent d'Adults.  
A) Podran sol·licitar aquesta ajuda els Ajuntaments que complesquen els requisits següents:  
1. Tenir iniciades les activitats en l'any 1986 i observar les directrius i les línies de coordinació que s'establiran des de la Conselleria de Cultura, Educació i Ciència.  
2. Tenir establerts els ensenyaments reglats d'un dels tres cicles de l'EPA almenys.  
3. En el cas de realitzar ensenyaments reglats a nivell de 2n o 3r Cicle de l'EPA, comptar amb l?autorització prèvia o definitiva o justificar tenir-la sol·licitada.  
4. En el cas d'activitats, les subvencions vindran condiciona des a la necessitat, importància o conveniència del seu desenvolupament.  
5. Referir-se a adquisicions d'equipament realitzades en l'any 1986.  
B) La sol·licitud de subvenció s'acompanyarà dels documents següents:  
1. Documents generals:  
a) Còpia de l'acord del Ple de la Corporació on es contemplen els aspectes següents:  
- Petició d'ajuda que es pretén obtenir expressant-n'hi la quantitat i la finalitat.  
- Compromís de la Corporació de coordinar-se amb les accions que es dissenyaran des del Programa per a l'Animació i Promoció de l'Educació Permanent d'Adults, així com de sotmetre's al control públic mitjançant la presentació del pla de treball per al nou curs, la memòria de l'actual i la justificació econòmica de l'ajuda que es concedesca.  
- Compromís de continuar amb l'activitat per a la qual és sol li cita ajuda durant tot l'any 1986.  
b) Certificació acreditativa que en els pressuposts de la Corporació existeixen quantitats consignades per al Servei per al qual se sol·licita la subvenció, amb indicació de les partides, denominació d'aquestes i quantitat de què consta. Així mateix, haurà d'indicar s'hi el percentatge que sobre el pressupost total de la corporació es destina a Educació.  
c) Fotocòpia compulsada de l'autorització d'ensenyaments, document que acredite que en la data que es formula la sol·licitud s?ha presentat la corresponent petició d?autorització per la qual se sol li cita l'ajuda, declaració que acredite que es té la intenció de sol·licitar la si no s'han iniciat encara les activitats, o declaració expressa que no es realitzen activitats reglades de 2n o 3r Cicle d'EPA.  
d) Fotocòpia compulsada de la titulació del professorat, en cas d'haver-se iniciat ja l'activitat i sempre que no s'haja presentat amb anterioritat al llarg del curs escolar 85-86.  
2. Documents específics:  
a) Per a l'adquisició d'equipament i mobiliari: el Pressupost degudament signat i segellat de les coses subministradores amb el preu del cost per unitat i l'import total de les adquisicions que es pretenen subministrar.  
b) Per a la promoció i manteniment de les activitats:  
b.1. Activitats científiques i tècniques.  
- Programa o memòria descriptiva de l'activitat per a qual se sol·licita la subvenció amb indicació de data i lloc de celebració, temps de durada, els objectius i el nombre de participants.  
- Pressupost del programa o activitat detallat per partides.  
b.2. Activitats associatives i comunitàries.  
- Programa o memòria descriptiva de l'activitat per què se sol li cita la subvenció amb indicació de data i lloc de celebració, temps de durada, objectius i nombre aproximat de perceptors.   
- Pressupost d'ingressos i despeses detallat per partides.   
c) Per a la participació en activitats de coordinació del Programa d'Animació i Promoció de l'Educació Permanent d'Adults: la certificació d'assistència a les reunions realitzades pel Coordinador de la comarca que corresponga o pel Director del Programa d'Animació i Promoció de l'EPA.   
C) El Consell d'Animació i Promoció de l'Educació Permanent d'Adults tindrà en compte, entre d'altres, les dades i els criteris següents:   
1. Per a la determinació de la quantitat de la subvenció als Ajuntaments es valorarà:   
- El desplegament de l'activitat durant 1985.   
- L?internés del projecte i les línies renovadores que s'hi estableixen.   
- La coordinació, al llarg del curs anterior, amb les zones comarcals establertes per la Conselleria de Cultura, Educació i Ciència.   
- La quantitat de les subvencions i les ajudes públiques i privades obtingudes per l'Ajuntament.   
- Els ingressos percebuts a través de l'alumnat.   
- L'actuació en sectors de població amb taxes altes d'analfabetisme o en àrees territorials amb escassetat de recursos educatius.   
- Adaptació del projecte que desplegaren als objectius del Programa per a l'animació i Promoció de l'EPA.   
2. En el cas de despeses de funcionament i manteniment dels centres es tindrà en compte:   
2.1. La subvenció dirigida als nivells reglats es distribuirà amb un model de fins a 300.000 ptas. any/grup i cada un d'aquests rebrà un atenció de 10 hores setmanals almenys.   
2.2. Els grups comptaran amb els alumnes següents:   
- Alfabetització: 10-12-Neolectors: 15-20-Educació de Base: 25-35-Graduat Escolar: 30-40.   
Si no coincideixen el nombre d'alumnes o les hores d'atenció es faran els ajustaments oportuns del model per grups.   
2.3. Els costos globals del professorat adscrit al Programa tenint en compte els diferents tipus de relacions contractuals.   
2.4. S'adjudicaran quantitats entre les 50.000 i les 300.000 ptas. per a activitats d'animació sòcio-cultural que es realitzen unides a les activitats reglades.   
La quantitat que s'adjudicarà per aquest concepte dependrà de la idoneïtat de les activitats programades i del pressupost que es presentarà a l'efecte, i podrà depassar excepcionalment aquest model quan la situació especial d'un Programa així ho requeresca.   
3. Les subvencions corresponents a l'adquisició d'equipament i mobiliari no sobrepassarà el 50% del pressupost presentat.  
4. La subvenció corres ponent a la promoció i manteniment d'activitats científic-tècniques i de caràcter associativo-comunitari dependrà del cost d'aquestes i del seu interés dins dels objectius del Programa d'Animació i Promoció de l'EPA.  
5. Els Ajuntaments que hagen participat en les activitats de coordinació dissenyades pel Programa d'Animació i Promoció de l'Educació Permanent d'Adults rebran una quantitat fins a 50.000 ptas. per a cobrir les despeses d'assistència dels participants a les reunions de coordinació que es convocaran durant 1986.   
Segona  
Per a les Entitats sense voluntat de lucre que col laboren en el Programa per a l'Animació i Promoció de l'Educació Permanent d'Adults i que desplegaren activitats en aquest sector educatiu es convoca a ajudes destinades al finançament total o parcial de la despesa derivada dels següents supòsits:   
1º Funcionament del Centre.   
2º Promoció i manteniment d'activitats científico-tècniques i de caràcter associativo-comunitari que s'inclouen dins dels objectius que contempla el Programa per a l'Animació i Promoció de l'Educació Permanent d'Adults.   
A) Podran sol·licitar aquesta ajuda les persones físiques o jurídiques, públiques o privades que complesquen els requisits següents:   
- Tenir iniciades les activitats en l'any 1986 i observar les directrius que s'establiran des de la Conselleria de Cultura, Educació i Ciència.  
- Tenir establert el 1r Cicle dels ensenyaments d'Educació Permanent d'Adults.   
- En el cas de realitzar ensenyaments reglats a nivell de 2n o 3r Cicle de l'Educació Permanent d'Adults comptar amb l'autorització prèvia o definitiva, o justificar tenir-la sol·licitada.   
- En el cas d'activitats, les subvencions vindran condicionades a la necessitat, importància o conveniència del seu desplegament.  
B) La sol·licitud de subvenció s'acompanyarà dels següents documents:   
1. Documents generals:   
a) Fotocòpia compulsada del justificant d'estar inscrit en el Registre d'Associacions, Entitats Mercantils o Cooperatives.   
b) Fotocòpia compulsada del número d'identificació fiscal.   
c) Si la configuració jurídica de l'entitat sol·licitant pressuposa l'existència de voluntat de lucre o es tracte d'una persona física, s'haurà de presentar una declaració que expresse formalment que el servei i l'activitat per a la qual se sol·licita l'ajuda no té aquest fi, i en queda subjecta la declaració a la deguda comprovació.   
d) Compromís de la Junta Directiva de coordinar-se amb la Direcció General d'Educació Bàsica i Ensenyaments Especials.   
2. Documents específics:   
a) Per a la petició de despeses de funcionament del Centre:   
- Fotocòpia compulsada de l'autorització d'ensenyaments, documents que acrediten que en la data que es formula la sol·licitud s'ha presentat la corresponent petició d'autorització per a la qual se sol·licita l'ajuda o declaració expressa que no realitzen activitats reglades a nivell de 2n o 3r cicle d'Educació Permanent d'Adults.   
- Relació dels alumnes matriculats amb indicació d'edat, DNI i nivell instructiu d'aquests.   
- Relació nominal del professorat amb especificació de l'àrea en què és especialista (adjuntant-hi una fotocòpia compulsada de la titulació) i els nivells que imparteix.  
b) Per a la promoció i manteniment d'activitats científico-tècniques i de caràcter associativo-comunitari:   
- Programa o memòria descriptiva de l'activitat per a la qual se sol·licita la subvenció amb indicació de data i lloc de celebració, temps de durada, objectius i nombre de participants.   
- Pressupost del programa o activitat detallat per partides.   
C) El Consell d'animació i Promoció de l'Educació Permanent d'Adults tindrà en compte, entre altres, les dades i els criteris següents:   
1. Per a la determinació de la quantitat es valorarà:   
- Naturalesa i fins de l'entitat.   
- Atenció a sectors marginats.   
- Absència d'atenció a aquest tipus d'activitats en la zona en què actua aquesta entitat.   
- Adaptació del projecte als objectius del Programa per a l'animació i Promoció de l'EPA.  
- Valoració del desplegament de l'activitat en cursos anteriors.   
- Interés del projecte i línies de renovació establertes.   
- Quantitat de les subvencions i ajudes públiques o privades obtingudes per l'entitat.   
- Quantitat dels ingressos rebuts a través de l'alumnat.   
2. En el cas de despeses de funcionament del centre:   
- S'adjudicaran quantitats per alumne que no superaran 8.000 ptas. alumne/curs, i es primaran, en tot cas, els alumnes dels nivells inicials.   
3. En el cas de promoció i manteniment d'activitats científico-tècniques i de caràcter associativo-comunitari, la subvenció dependrà del cost de l'activitat i del seu interés dins dels objectius del Programa per a l'Animació i Promoció de l'Educació Permanent d'Adults.   
Tercera  
Les sol·licituds d'acord amb el model que es facilitarà al Servei Territorial d'Educació corresponent seran dirigides al Conseller de Cultura, Educació i Ciència.   
La presentació per exemplar duplicat s'efectuarà en els Serveis Territorials d'Educació corresponent o a través de qualsevol de les formes establertes a l'article 66 de la Llei de Procediment Administratiu, en el termini de 30 dies a partir de la publicació en el Diari Oficial de la Generalitat Valenciana.   
Quarta  
En els trenta dies següents a la finalització del termini de sol·licitud, el Consell d'Animació i Promoció de l'Educació Permanent d'Adults de cada Servei Territorial trametrà a la Direcció General d'Educació Bàsica i Ensenyaments Especials els expedients informats per la Inspecció Tècnica d'Educació i la proposta de concessió o denegació (segons Annex II) i l'acta de la sessió celebrada.   
Cinquena  
Per a la percepció de la subvenció, el beneficiari haurà de justificar davant la Conselleria de Cultura, Educació i Ciència la realització de la inversió en la forma que s'estableix, segons els diversos supòsits:   
1. Equipament i mobiliari: el pagament s'efectuarà en base a la documentació següent:   
- Acta de recepció o document en què conste la recepció del subministrament i la conformitat amb aquest.   
- Certificat del titular que acredite que s'han inclòs en l'inventari del Centre per al qual es destina, els béns objecte de subvenció.   
- Factures de cada una de les coses subministradores. En la factura haurà de constar: nom. de l'empresa, número d'identificació fiscal, domicili, preu unitari, nombre d'unitats subministrades, preu total de cada un dels articles i preu total del subministrament.   
2. Manteniment i funcionament: el pagament corresponent a la subvenció de funcionament de centres i serveis es realitzarà mitjançant justificant d'haver realitzat la despesa per al qual se sol·licita l'ajuda.   
3. Promoció i manteniment d'activitats.   
- Certificació d'aplicació a l'activitat subvencionada i factures justificatives de les despeses.   
- Informe memòria dels resultats de l'activitat.   
4. Participació en activitats de coordinació: Justificació d'haver realitzat la despesa a què va dirigida aquesta ajuda.  
Sisena  
L'incompliment de qualsevol de les condicions establertes en la concessió de la subvenció podrà ser-ne la causa de revocació.  
Veure annex